(Muzică) Acesta este testul uman,
un test pentru a vedea dacă sunteți om.
Vă rog să ridicați mâna dacă ceva vi se aplică.
De acord? Da?
Atunci să începem.
Ți-ai mâncat vreodată un muc
chiar dacă nu mai ești demult copil?
(Râsete)
E în regulă, sunteți în siguranță aici.
Ați scos vreodată un mic sunet ciudat
atunci când v-ați amintit ceva jenant?
Ați scris vreodată intenționat cu literă mică
prima majusculă a unui text
ca să sune trist sau decepționat?
(Râsete)
Bine.
Ați încheiat vreodată un text cu un punct
ca semn de agresiune? Bine. Punct.
Ați râs sau zâmbit vreodată
când cineva v-a spus ceva de rahat
și apoi v-ați petrecut restul zilei
întrebându-vă de ce ați reacționat așa?
Da.
Vi s-a părut vreodată că v-ați pierdut biletul de avion
de o mie de ori de când ați plecat
de la check-in la poarta de îmbarcare?
Da.
V-ați pus vreodată o pereche de pantaloni
și apoi, mult mai târziu, v-ați dat seama că aveați
o șosetă băgată pe un crac?
(Râsete)
Perfect.
Ați încercat vreodată să ghiciți parola altcuiva
de atâtea ori încât i-ați blocat contul?
Mmm.
Ați avut vreodată impresia sâcâitoare că într-o zi
se va descoperi că sunteți o fraudă?
Da, sunteți în siguranță aici.
Ați sperat vreodată să fi avut un talent
pe care nu l-ați descoperit încă
la care sunteți absolut grozav din naștere?
Mmm.
Ați spart vreodată ceva în realitate
și apoi ați căutat
butonul de „undo" în viața reală?
Ați pierdut vreodată insigna TED
și apoi ați început imediat să vă imaginați
ce înseamnă o vacanță de trei zile în Vancouver?
V-a surprins vreodată
modul în care cineva care ați crezut că nu era cine știe ce
ar putea deveni dintr-o dată atât de frumoasă?
V-ați uitat vreodată la telefon
zâmbind ca un idiot în timp ce trimiteai un mesaj?
Ai trimis vreodată un mesaj ulterior la aceași persoană
cu fraza „mă uit la telefon
zâmbind ca un idiot"?
Ați fost vreodată tentat,
și apoi ați câzut în tentația
de a umbla prin telefonul altcuiva?
Ați avut vreodată o conversație cu voi înșivă
și v-ați dat seama dintr-o dată
că sunteți un dobitoc?
(Râsete)
V-a rămas telefonul vreodată fără baterie
în mijlocul unei discuții,
și v-ați simtit ca și cum telefonul
v-a lăsat pe amândoi?
V-ați gândit vreodată
că încercând să rezolvați o problemă între voi a fost inutil
pentru că ar trebui să fie mai ușor
sau ar trebui să se întâmple pur și simplu în mod natural?
V-ați dat seama că foarte puțin, pe termen lung,
se întâmplă în mod natural?
V-ați trezit vreodată fericit
și dintr-o dată v-a inundat amintirea îngrozitoare
că cineva tocmai v-a părăsit?
Ați pierdut vreodată capacitatea de a imagina un viitor
fără o persoană
care nu mai era în viața voastră?
V-ați uitat vreodată înapoi în timp
cu zâmbetul trist și melancolic
și v-ați dat seama că viitorul
va veni indiferent ce-ați face?
Felicitări.
Ați finalizat testul.
Sunteți cu toții ființe umane.
(Aplauze)